Dôvodová správa

A. Všeobecná časť

Návrh nariadenia vlády, ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia predkladá Ministerstvo školstva SR na základe úlohy č. 6 v mesiaci december z Plánu legislatívnych úloh vlády Slovenskej republiky na rok 2008.  
 
Nariadením vlády SR sa zabezpečuje prideľovanie normatívnych príspevkov zriaďovateľom škôl (bez rozdielu zriaďovateľa) a krajským školským úradom, ako zriaďovateľom materských škôl pre deti so špeciálnymi výchovno-vzdelávacími potrebami a školských zariadení. Tieto finančné prostriedky sú určené na účely osobných výdavkov i prevádzkových nákladov, pričom sa určujú podrobnosti rozpisu finančných prostriedkov pre jednotlivé subjekty v regionálnom školstve. Upravuje sa spôsob určovania normatívov pre školy, postup pri určovaní objemu finančných prostriedkov pre materské školy pre deti so špeciálnymi výchovno-vzdelávacími potrebami a školské zariadenia a ďalšie podrobnosti súvisiace s ich financovaním. 
 
Návrh nariadenia vlády nemá finančný, ekonomický a environmentálny vplyv, vplyv na zamestnanosť a podnikateľské prostredie. 
 
Predkladaný návrh je v súlade s Ústavou Slovenskej republiky, Medzinárodnými zmluvami a Dohovormi, ktorými je Slovenská republika viazaná a zákonmi Slovenskej republiky.